Ο **Ντιλέιτα Μοχάμεντ Ντιλέιτα** (12 Μαρτίου 1959-) είναι πολιτικός από το Τζιμπουτί, που διετέλεσε πρωθυπουργός από τις 4 Μαρτίου 2001 ως την 1η Απριλίου 2013. Ανήκει στον Λαϊκό Συναγερμό για την Πρόοδο (PRP), ο οποίος κυβερνά τη χώρα μαζί με το Μέτωπο για την Αποκατάσταση της Ενότητας και της Δημοκρατίας (FRUD).

Πρώτα χρόνια και εκπαίδευση
---------------------------

Γεννήθηκε στην Ταζουρά στις 12 Μαρτίου 1959 Σπούδασε στο Κάιρο και στη Ρενς. Εν συνεχεία πήγε στο Κέντρο Φωνητικής Εκπαίδευσης, από όπου αποφοίτησε το 1981. Μετά εργάστηκε στην Προεδρία της Δημοκρατίας, στη γενική διεύθυνση του Πρωτοκόλλου.

Διπλωματική καριέρα
-------------------

Στις αρχές του 1990 έγινε ο δεύτερος στην ιεραρχία στην πρεσβεία του Τζιμπουτί στη Γαλλία και έπειτα πρεσβευτής στην Αιθιοπία το 1997. Επίσης εκπροσώπησε τη χώρα του στον Οργανισμό Αφρικανικής Ενότητας και ενθάρρυνε τις ειρηνευτικές συνομιλίες που είχαν ως αποτέλεσμα να τερματιστεί ο πόλεμος του 1998-2000 μεταξύ Αιθιοπίας και Ερυθραίας.

Τον Δεκέμβριο του 1999 διηύθυνε τις συνομιλίες και πέτυχε ειρηνευτική συμφωνία με τη φατρία του Μετώπου για την Αποκατάσταση της Ενότητας και της Δημοκρατίας (FRUD). Αποτέλεσμα των διαπραγματεύσεων ήταν η υπογραφή ειρηνευτικής συμφωνίας, τον Φεβρουάριο του 2000. Στα μέσα του 2000 έγινε πρεσβευτής στην Ουγκάντα.

Πρωθυπουργία
------------

Τον Φεβρουάριο του 2001 παραιτήθηκε για λόγους υγείας ο βετεράνος πρωθυπουργός Μπαρκάτ Γκουράντ Αμαντού και ο πρόεδρος Ισμαήλ Ομάρ Γκουέλεχ διόρισε στην πρωθυπουργία τον Ντιλέιτα στις 4 Μαρτίου 2001 Ο Ντιλέιτα ανέλαβε καθήκοντα στις 7 Μαρτίου. Αξίζει να σημειωθεί ότι δεν είχε υπουργοποιηθεί.. 

Εξελέγη αντιπρόεδρος του RPP στις 3 Ιουλίου του 2003, διαδεχόμενος τον Αμαντού σε αυτή τη θέση. Στις βουλευτικές εκλογές που διενεργήθησαν τον Ιανουάριο του 2003 ο Ντιλέιτα ηγήθηκε του κυβερνώντος συνασπισμού, Ένωση για την Προεδρική Πλειοψηφία (UMP), και κατήλθε υποψήφιος στην επαρχία της πόλης του Τζιμπουτί.

Επαναδιορίστηκε πρωθυπουργός στις 21 Μαΐου του 2005, μετά την επανεκλογή του προέδρου Γκουέλεχ και στις 22 Μαΐου διορίστηκε νέα κυβέρνηση.

Στις βουλευτικές εκλογές του 2008 ηγήθηκε της λίστας του UMP στην επαρχία του Τζιμπουτί. Στις εκλογές εκείνες το UMP κέρδισε όλες τις έδρες, καθώς η αντιπολίτευση δε συμμετείχε σε ένδειξη διαμαρτυρίας. Ο Ντιλέιτα παραιτήθηκε στις 25 Μαρτίου του 2008 και ο πρόεδρος αμέσως τον διόρισε ξανά πρωθυπουργό λίγες ημέρες αργότερα.Μια νέα κυβέρνηση με πρωθυπουργό τον Ντιλέιτα σχηματίστηκε στις 27 Μαρτίου.

Έπειτα από τις προεδρικές εκλογές του 2011, κατά τις οποίες επανεξελέγη ο Γκουέλεχ, ο Ντιλέιτα υπέβαλε την παραίτηση της κυβέρνησής του στις 10 Μαΐου 2011. Την επόμενη ημέρα έλαβε εκ νέου εντολή για σχηματισμό νέας κυβέρνησης. Η σύνθεση της νέας κυβέρνησης ανακοινώθηκε στις 12 Μαΐου.

  

Ο Ντιλέιτα αντικαταστάθηκε στην αντιπροεδρία του RPP από τον Αμπντουλκαντέρ Καμίλ Μοχάμεντ τον Σεπτέμβριο του 2012, στα πλαίσια αλλαγών στο κόμμα.

Στις 31 Μαρτίου 2013 ο Καμίλ διαδέχτηκε τον Ντιλέιτα και στην πρωθυπουργία.

Μετά τις εκλογές του 2023, ο Ντιλέιτα εξελέγη νέος πρόεδρος της Εθνοσυνέλευσης και ανέλαβε καθήκοντα στις 5 Μαρτίου 2023.

Παραπομπές
----------

1. ↑  "Mar 2001 - DJIBOUTI", Keesing's Record of World Events, Volume 47, March, 2001 Djibouti, Page 44040.
2. 1 2 3 4  Cherif Ouazani, Συνέντευξη με τον πολιτικό Αρχειοθετήθηκε 2007-10-31 στο Wayback Machine. Jeuneafrique.com, 18 Απριλίου 2004 (Γαλλικά).
3. 1 2 3  *Profiles of People in Power: The World's Government Leaders* (2003), page 142–143.
4. ↑  "Bio express"[*νεκρός σύνδεσμος*], Jeuneafrique.com, 25 Νοεμβρίου 2007 (Γαλλικά).
5. ↑  "Djibouti president to visit Uganda for talks on Ethiopia, Eritrea conflict", *New Vision* (nl.newsbank.com), 19 Ιουνίου 2000.
6. ↑  "Long-serving Prime Minister resigns", IRIN, 6 Φεβρουαρίου 2001.
7. 1 2  "Djibouti: President appoints new prime minister", AFP (nl.newsbank.com), 4 Μαρτίου 2001.
8. ↑  "Le chef de l’Etat préside les travaux de la Session ordinaire du Comité central du Rassemblement Populaire pour le Progrès (RPP)"[*νεκρός σύνδεσμος*], ADI, 3 Ιουλίου 2003 (Γαλλικά).
9. ↑  "DJIBOUTI: Parliamentary elections set for Friday", IRIN, 9 Ιανουαρίου 2003.
10. ↑  "Décret n°2002-0261/PR/MID Portant publication des listes des candidats en vue des élections législatives du vendredi 10 janvier 2003." Αρχειοθετήθηκε 2008-06-22 στο Wayback Machine. Journal Officiel de la République de Djibouti, 25 Δεκεμβρίου 2002 (Γαλλικά).
11. ↑  "Djibouti on the lookout for a new government after general elections"[*νεκρός σύνδεσμος*], African Press Agency, 26 Μαρτίου 2008.
12. ↑  "Décret n°2005-0069/PRE portant nomination des membres du Gouvernement."[*νεκρός σύνδεσμος*], Journal Officiel de la République de Djibouti, 22 Μαΐου 2005 (Γαλλικά).
13. ↑  "Djibouti votes amid opposition boycott", AFP (*IOL*), 8 Φεβρουαρίου 2008.
14. ↑  "Liste des 65 candidats de l’UMP pour les législatives de février 2008" Αρχειοθετήθηκε 2011-07-16 στο Wayback Machine. ADI, 22 Ιανουαρίου 2008 (Γαλλικά).
15. ↑  "Re-appointed Djiboutian Premier forms new cabinet"[*νεκρός σύνδεσμος*], African Press Agency, 27 Μαρτίου 2008.
16. ↑  "Décret n°2008-0084/PRE portant nomination des membres du Gouvernement." Αρχειοθετήθηκε 2011-05-19 στο Wayback Machine. *Official Journal of the Republic of Djibouti*, 27 Μαρτίου 2008 (Γαλλικά).
17. ↑  Rulers.org
18. ↑  Cherif Ouazani, "Djibouti : révolution de velours", *Jeune Afrique*, 5 Οκτωβρίου 2012 (στα γαλλικά).
19. ↑  «M. Abdoulkader Kamil Mohamed, grand commis de l'Etat et nouveau Premier ministre djiboutien». Adjib. Αρχειοθετήθηκε από το πρωτότυπο στις 1 Ιανουαρίου 2014. Ανακτήθηκε στις 1 Απριλίου 2013.